मुम्बई हमलें दे बाद पिछली मंगलवारें भारत ते पाकिस्तान दे शीर्ष नेताएं दी मलाटी होई। रूस दे येकतेरिनबर्ग इच शंघाई सैह्‌योग संगठन दी शिखर बैठक दे दरान प्रदानमंत्री डा. मनमोहन सिंह ने पाकिस्तान दे राश्ट्रपति आसिफ अली जरदारी कन्नै मलाटी करियै साफ शब्दें इच गलाया जे पाकिस्तान अपनी धरती उप्पर भारत दे खलाफ चलाए जा करदे आतंकवाद गी रोके ते उस कन्नै निबड़ने इच बैसी गै इच्छेआ शक्ति दस्सै जेह्‌ड़ी ओह् तालिबान ते अलकायदा कन्नै निबड़ने इच दस्सा करदा ऐ।